open-index/open-wikipedia-markdown huggingface dataset:
Espérance Sportive de Tunis

**Espérance Sportive de Tunis** je tuniský profesionálny futbalový klub, ktorý sídli v hlavnom meste Tunis. Tím pôsobí v najvyššej národnej klubovej súťaži Ligue Professionnelle 1. Klub bol založený v roku 1919 a svoje domáce zápasy hrávajú na Stade Hammadi Agrebi s kapacitou 60 000 miest.

## História klubu
Klub založili Bab Souika a Hédi Kall v kaviarni *Café de L'Espérance*. Obrátili sa na Louisa Montassiera, člena francúzskej koloniálnej správy, aby získal oprávnenie, keďže podľa vtedajších predpisov musel všetkým takýmto klubom a spoločnostiam legálne predsedať francúzsky štátny príslušník. ES Tunis bol oficiálne založený 15. januára 1919.

Počas prvých rokoch sa klub pohyboval medzi prvou a druhou ligou. Až v sezóne 1941/42 sa dočkali prvého titulu v tuniskej lige. Postupne sa ES Tunis stal najúspešnejším klubom v Tunisku. Celkovo sa tešili z 33 titulov. Od sezóny 2016/17 vyhrali sedem z ôsmych titulov. Okrem toho sú úspešní aj na kontinentálnej scéne. Štyrikrát sa stali víťazmi Ligy majstrov CAF.

ES Tunis sa cez africký klubový ranking kvalifikoval na Majstrovstvá klubov FIFA 2025.

## Úspechy klubu
*  **[[Ligue Professionnelle 1]] (34x)**
** **Víťaz:** 1941–42, 1958–59, 1959–60, 1969–70, 1974–75, 1975–76, 1981–82, 1984–85, 1987–88, 1988–89, 1990–91, 1992–93, 1993–94, 1997–98, 1998–99, 1999–00, 2000–01, 2001–02, 2002–03, 2003–04, 2005–06, 2008–09, 2009–10, 2010–11, 2011–12, 2013–14, 2016–17, 2017–18, 2018–19, 2019–20, 2020–21, 2021–22, 2023–24, 2024–25
*  **[[Tuniský prezidentský pohár]] (15x)**
** **Víťaz:** 1938–39, 1956–57, 1963–64, 1978–79, 1979–80, 1985–86, 1988–89, 1990–91, 1996–97, 1998–99, 2005–06, 2006–07, 2007–08, 2010–11, 2015–16
*  **[[Tunisky superpohár]] (7x)**
** **Víťaz:** 1960, 1993, 2001, 2018, 2019, 2021, 2024
* **[[Liga majstrov CAF]] (4x)**
** **Víťaz:** 1994, 2011, 2018, 2019
* **[[Africký pohár víťazov pohárov]]**
** **Víťaz**: 1998
* **[[Superpohár CAF]]**
** **Víťaz**: 1995

## Káder mužstva
**Súčasná zostava:**

 

## Referencie

## Externé odkazy
* Oficiálna stránka

## Zdroj

Kategória:Tuniské futbalové kluby
Kategória:Futbalové kluby založené v 1919
Films 7

**Films 7** bola francúzska filmová produkčná spoločnosť, ktorú založil režisér Claude Zidi a pôsobila v rokoch 1972 až 1996.

## História
V roku 1972 Claude Zidi založil svoju produkčnú spoločnosť Films 7 s pomocou Clauda Berriho, aby sa podieľal, často v menšine, na svojich vlastných filmoch. Po sérii úspechov, vrátane toho, že produkcia filmu *Nenapraviteľní* (1980) bola nízka, ťažila spoločnosť Films 7 z pozitívneho peňažného toku na prelome 80. rokov 20. storočia. Počas 70. a 80. rokov sa podnik spolupodieľal na produkcii okolo dvadsiatich filmov. V roku 1989 Claude Zidi predal Films 7 spoločnosti Paravision International, audiovizuálnej dcérskej spoločnosti skupiny L'Oréal, ktorá spoločnosť pohltila. Zidi znovu založil novú spoločnosť Films 7 v roku 1990, tentoraz ju v roku 1995 predal spoločnosti Renn Productions a začiatkom roku 1996 ju rozpustil. Zoskupenie Paravision International je teraz súčasťou Gaumont a Renn Productions patrí pod Pathé Films.

## Filmografia

## Referencie

## Externé odkazy
* Unifrance

## Zdroj

Kategória:Filmové produkčné podniky vo Francúzsku
Kategória:Podniky založené v 1972
Kategória:Podniky zaniknuté v 1996
Mamelodi Sundowns FC

**Mamelodi Sundowns Football Club** je juhoafrický profesionálny futbalový klub, ktorý sídli v hlavnom meste Pretória. Tím pôsobí v najvyššej národnej klubovej súťaži South African Premiership. Klub bol založený v roku 1970 a svoje domáce zápasy hráva na Loftus Versfeld Stadium.

## História klubu
Futbalový klub Sundowns vznikol okolo Marabastadu, kozmopolitnej oblasti severozápadne od Pretórie začiatkom šesťdesiatych rokov, kde ho vytvorila skupina mladých ľudí žijúcich v tejto oblasti. Novozaložený klub dostal názov Marabastad Sundowns. V roku 1969 sa jeden zo zakladajúcich hráčov a neskorší majiteľ rozhodol predať klub. Sundowns boli presunutý do neďalekého mestečka Mamelodi a klub oficiálne premenovaný na Mamelodi Sundowns v roku 1970.

Mamelodi boli pri zrode národnej futbalovej ligy v roku 1985. V roku 1988 sa stali po prvýkrát víťazmi národnej ligy. Postupom času sa klub stal najúspešnejším klubom v krajine. Majú na konte 17 domácich titulov. Okrem toho vyhrali aj šesťkrát národný pohár.

V roku 2016 sa taktiež tešili z víťazstva v africkej Lige majstrov. Mamelodi sa taktiež kvalifikovalo na Majstrovstvá klubov FIFA 2025 vďaka rankingu.

## Úspechy klubu
*  **[[South African Premiership]] (18x)**
** **Víťaz:** 1988, 1989–90, 1992–93, 1997–98, 1998–99, 1999–2000, 2005–06, 2006–07, 2013–14, 2015–16, 2017–18, 2018–19, 2019–20, 2020–21, 2021–22, 2022–23, 2023–24, 2024/25
*  **[[Nedbank Cup]] (6x)**
** **Víťaz:** 1986, 1998, 2008, 2014–15, 2019–20, 2021–22
*  **[[Carling Knockout Cup]] (4x)**
** **Víťaz:** 1990, 1999, 2015, 2019
*  **[[MTN 8]] (4x)**
** **Víťaz:** 1998, 1999, 2007, 2021
* **[[Liga majstrov CAF]]**
** **Víťaz**: 2016
* **[[Superpohár CAF]]**
** **Víťaz**: 2017

## Referencie

## Externé odkazy
* Oficiálna stránka

## Zdroj

Kategória:Juhoafrické futbalové kluby
Kategória:Futbalové kluby založené v 1970
Čremoš (prítok Zázrivky)

**Čremoš** je vodný tok v Malej Fatre na území okresu Dolný Kubín. Je to ľavostranný prítok Zázrivky s dĺžkou približne 3,2 km a je tokom V. rádu. Preteká územím Národného parku Malá Fatra.

## Priebeh toku
Potok pramení na východnom okraji Malej Fatry, v geomorfologickom podcelku Krivánska Fatra a jeho časti Osnica, na južných svahoch Mračkova (), v nadmorskej výške približne 

Od pramennej oblasti tečie takmer výhradne iba západným smerom, pričom zakrátko priberá dva významnejšie ľavostranné prítoky zo severných svahov Hrčovej Kečky (). Ďalej priberá krátky pravostranný prítok z juhovýchodného svahu Čremoša a opäť zľava prítok zo západného svahu Hrčovej Kečky. Napokon sa stáča opäť západným smerom, z ľavej strany ešte priberá dva krátke prítoky prameniace severne od kóty 1 186,2 m a pokračujúc hlbokým údolím sa v blízkosti cesty II/583, pod osadou Podskálie patriacej Zázrivej, sa v nadmorskej výške cca  vlieva ľavostranne do Zázrivky.

Potok pramení na území obce Veličná, neskôr tvorí hranicu katastra Zázrivej a Párnice v okrese Dolný Kubín v Žilinskom kraji.

## Referencie

## Pozri aj
* Krivánska Fatra 
* Národný park Malá Fatra

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Dolný Kubín
Kategória:Vodné toky v Malej Fatre
Roberto Repole

Mons. **Roberto [[kardinál]] Repole** (* 29. január 1967, Turín, Taliansko) je taliansky rímskokatolícky kňaz, biskup, ktorý od r. 2022 pôsobí ako turínsky arcibiskup a suský diecézny biskup. V rokoch 1996 až 2022 vyučoval teológiu na univerzitnej úrovni a v rokoch 2011 až 2016 viedol Talianske teologické združenie.

Pápež František ho 7. decembra 2024 vymenoval za kardinála.

## Život
Narodil sa v okrese Givoletto v Turíne 29. januára 1967. Jeho otec bol členom mestskej rady v Druente. Obaja jeho rodičia boli pôvodne z Rapone v južnom Taliansku. Štúdium na Liceo Valsalice v Turíne ukončil v roku 1986 a bakalársky titul z teológie získal na Turínskej fakulte v roku 1992.  Licenciát (1998) a doktorát (2001) získal z teológie na Pápežskej Gregorovej univerzite.

Za kňaza bol vysvätený 13. júna 1992.  V rokoch 1992 až 1996 potom pôsobil ako farský vikár, v rokoch 1996 až 2022 prednášal systematickú teológiu na Teologickej fakulte v Turíne a Vyššom inštitúte náboženských vied v Turíne, v rokoch 2010 až 2022 kanonik Kráľovského kostola svätého Vavrinca. 
V rokoch 2016 až 2022 bol aj členom správnej rady Agentúry Svätej stolice pre hodnotenie a podporu kvality na cirkevných univerzitách a fakultách (AVEPRO).

Bol niektorými komentátormi identifikovaný ako „boariniano“, čiže člen skupiny teologicky a politicky liberálnych duchovných ovplyvnených Sergiom Boarinom, ktorý pôsobil ako rektor turínskeho seminára v 80. a 90. rokoch

## Biskup
Pápež František ho 19. februára 2022 vymenoval za turínskeho arcibiskupa a diecézneho biskupa diecézy Susa. Menovanie bolo prekvapením v tom, že jeho meno nebolo uvedené v tlačových špekuláciách o kandidátoch na turínsky post. Je prvým turínskym rodákom, ktorý bol vymenovaný za tamojšieho arcibiskupa od vymenovania Agostina Richelmyho v roku 1897 a prvým absolventom turínskej teologickej fakulty. Bol inštalovaný v Turíne 7. mája, keď prijal biskupskú konsekráciu od svojho predchodcu arcibiskupa Cesareho Nosigliu spolu so spolusvätiteľmi Marcom Arnolfom, arcibiskupom z Vercelli, a Alfonsom Badinim Confalonierim, emeritným biskupom diecézy Susa. Bol inštalovaný v Susach 8. mája.

## Kardinál
Pápež František oznámil, že ho vymenuje za kardinála 8. decembra, tento dátum sa neskôr zmenil na 7. decembra. Dňa 7. decembra 2024 ho pápež František vymenoval za kardinála, pričom mu ako členovi rádu kardinálov kňazov udelil titul Gesù Divin Maestro alla Pineta Sacchetti.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Talianski rímskokatolícki biskupi
Kategória:Talianski rímskokatolícki arcibiskupi
Kategória:Talianski kardináli
Kategória:Talianski teológovia
Kategória:Katolícki teológovia 20. storočia
Kategória:Katolícki teológovia 21. storočia
Kategória:Absolventi Pápežskej univerzity Gregoriany
Kategória:Osobnosti z Turína
Diera

**Diera** môže byť:

* prázdne miesto v niečom vzniknuté porušením celistvosti, čiastočné synonymum: otvor, pozri otvor
* výtlk
* zvierací brloh, nora
* vo fyzike: chýbajúci elektrón vo vrchnej časti valenčného pásu pevnej látky, pozri diera (elektrón)
* prenesene:
** (bodový) nedostatok, chyba
** prázdny priestor
* pejoratívne:
** neútulné miesto
** zapadákov
* zastarano:
** v kláštore: cela, komôrka
** záchod
* vulgárne:
** vagína
** konečník
** ústa
* nárečovo: jaskyňa
* vo väzení nespisovne: samotka 
* film:
** francúzsko-nemecko-taliansky film z roku 2021, pozri Diera (film z roku 2021)
** britský film z roku 2001, pozri Diera (film z roku 2001)
** francúzsko-taiwanský film z roku 1998, pozri Diera (film z roku 1998)

## Referencie

## Pozri aj
* jama
Svätá brána

**Svätá brána** (latinsky: *Porta Sancta*) sú dvere v štyroch rímskych bazilikách, ktoré sú spravidla zamurované a otvárajú sa len v čase Svätého roka. Sú to Bazilika Svätého Petra (San Pietro), Bazilika Svätého Jána v Lateráne (San Giovanni in Laterano), Bazilika Panny Márie Väčšej (Santa Maria Maggiore) a Bazilika Svätého Pavla za hradbami (San Paolo Fuori le Mura). Kto prejde Svätou bránou, môže získať, po splnení stanovených podmienok, odpustky.

Otvorením Svätej brány na Bazilike svätého Petra vo Vatikáne sa tradične začína Svätý rok. Otvára ju pápež tradičným obradom, keď na ňu trikrát udrie kladivkom a prednesie latinskú formulu: „Aperite mihi Portas Iustitiae“ (v preklade: *Otvorte mi brány spravodlivosti*).

## História
Pravdepodobne v roku 1423 pápež Martin V. prvýkrát v histórii jubileí otvoril svätú bránu v Ríme. Bola to brána Baziliky svätého Jána v Lateráne. Najstaršia svätá brána existovala už pred prvým jubileom v histórii, ktoré vyhlásil pápež Bonifác VIII. v roku 1300 – je to brána na ľavej strane baziliky Collemaggio v Akvile. Pochádza z konca 14. storočia a súvisí s „Perdonanzou“ (Odpustkami), ktorú zaviedol pápež Celestín V. v roku 1294. Dodnes je otvorená jeden deň v roku, od večera 28. augusta do večera 29. augusta.

## Referencie

## Iné projekty

Kategória:Katolícka liturgia
Kategória:Rím
Kategória:Dvere
Kategória:Brány
Kategória:Pápežstvo
Ulsan HD FC

**Ulsan HD FC** predtým tiež známy ako Ulsan Hyundai FC je juhokórejsky profesionálny futbalový klub, ktorý sídli v meste Ulsan. Tím pôsobí v najvyššej národnej klubovej súťaži K League 1. Klub bol založený v roku 1983 a svoje domáce zápasy hráva na štadióne Ulsan Munsu Football Stadium s kapacitou 37 897 miest.

## História klubu
Klub bol založený 6. decembra 1983 ako Hyundai Horang-i, ktorého maskotom bol tiger (horangi znamená v kórejčine tiger). Ich pôvodná franšízová oblasť bola Incheon a provincia Gyeonggi. Do profesionálnej K League 1 sa zapojili od sezóny 1984.

V roku 1987 sa klub presunul z Incheonu do provincie Gangwon. V roku 1990 sa klub presťahoval do Ulsanu kde sa nachádzalo sídlo niekoľkých sídiel vlastníka spoločnosti Hyundai Group. V sezóne 1996 sa Ulsan stal po prvýkrát víťazom K League 1.

Ulsan je úspešným juhokórejským klubom. Získali päť majstrovských titulov. Vyhrali päťkrát domáci ligový pohár a dvakrát sa tešili z víťazstva v ázijskej Lige majstrov.

Ulsan sa cez ázijský klubový ranking dostal na Majstrovstvá klubov FIFA 2025.

## Úspechy klubu
*  **[[K League 1]] (5x)**
** **Víťaz:** 1996, 2005, 2022, 2023, 2024
*  **[[Korean FA Cup]] (1x)**
** **Víťaz:** 2017
*  **[[Korean League Cup]] (5x)**
** **Víťaz:** 1986, 1995, 1998, 2007, 2011
*  **[[Korean Super Cup]] (1x)**
** **Víťaz:** 2006
* **[[Liga majstrov AFC]] (2x)**
** **Víťaz:** 2012, 2020

## Referencie

## Externé odkazy
* Oficiálna stránka

## Zdroj

Kategória:Futbalové kluby Kórejskej republiky
Kategória:Futbalové kluby založené v 1983
Auckland City FC

**Auckland City Football Club** je novozélandský poloprofesionálny futbalový klub, ktorý sídli v meste Auckland. Tím pôsobí v najvyššej národnej klubovej súťaži New Zealand National League a hrávajú aj v regionálnej Northern League. Klub bol založený v roku 2004 a svoje domáce zápasy hráva na štadióne Kiwitea Street s kapacitou 2 500 miest.

## História klubu
Auckland City FC vznikol v roku 2004 v roku kedy začala New Zealand National League. Auckland City je najúspešnejším klubom na Novom Zélande a aj v Oceánii. Získali 10 majstrovských titulov a 12-krát vyhrali oceánsku Ligu majstrov.

Auckland City sa kvalifikoval na Majstrovstvá klubov FIFA 2025.

## Úspechy klubu
*  **[[New Zealand Football League]] (10x)**
** **Víťaz:** 2005, 2006, 2007, 2009, 2014, 2015, 2018, 2020, 2022, 2024
*  **[[Charity Cup]] (7x)**
** **Víťaz:** 2011, 2013, 2015, 2016, 2018, 2019, 2020
*  **[[Chatham Cup]]**
** **Víťaz:** 2022
* **[[Liga majstrov OFC]] (12x)**
** **Víťaz:** 2006, 2009, 2011, 2012, 2013, 2014, 2015, 2016, 2017, 2022, 2023, 2024
* **[[Northern League]] (4x)**
** **Víťaz:** 2021, 2022, 2023, 2024

## Referencie

## Externé odkazy
* Oficiálna stránka

## Zdroj

Kategória:Novozélandské futbalové kluby
Kategória:Futbalové kluby založené v 2004
Pohár majstrov CONCACAF

**Pohár majstrov CONCACAF** (predtým známy aj ako **Liga majstrov CONCACAF**) je každoročná kontinentálna klubová futbalová súťaž, ktorú organizuje CONCACAF. Turnaja sa zúčastňujú kluby zo Severnej Ameriky, Strednej Ameriky a Karibiku. Je to najdôležitejší turnaj v klubovom futbale v CONCACAF. Víťaz sa kvalifikuje na Majstrovstvá klubov FIFA a Interkontinentálny pohár FIFA.

Súčasným víťazom Pohára majstrov CONCACAF je mexický klub CF Pachuca.

## História
V rokoch 19622008 sa turnaj nazýval **CONCACAF Champions' Cup** (Pohár majstrov CONCACAF). Súťaž bola pôvodne vytvorená ako možné opatrenie na vstup do juhoamerického Copa Libertadores, súťaže organizovanej CONMEBOL. Súťaž mala počas svojej existencie niekoľko rôznych formátov. Spočiatku sa zúčastnili iba šampióni severoamerických líg. Prvý ročník sa odohral v sezóne 1962 a víťazom sa stala CD Guadalajara.

Po vytvorení Major League Soccer mala súťaž 12 tímov z toho po štyri tímy mala práve MLS a Liga MX, zvyšné miesta doplnili tímy zo strednej Ameriky a z Karibiku. Od sezóny 2002 mal turnaj 16 tímov.

V rokoch 20082023 sa turnaj nazýval **CONCACAF Champions League** (Liga majstrov CONCACAF).

Vo februári 2021 CONCACAF oznámila zásadnú zmenu vo formáte turnaja, ktorá zahŕňala až 50 tímov a regionálnu skupinovú fázu. Dvadsať tímov zo Severnej Ameriky, dvadsať zo Strednej Ameriky a desať z Karibiku by bolo rozdelených do skupín po piatich a celkovo by do vyraďovacej fázy postúpilo 16 tímov. Tento formát bol opustený a nikdy nebol použitý.

V septembri toho istého roku CONCACAF oznámil rozšírenie turnaja, ktorý sa má začať v roku 2024. Turnaj si zachová vyraďovací formát používaný od roku 2018, ale teraz bude pozostávať z piatich kôl a zúčastní sa ho 27 tímov. Už sa nebude hrať skupinová fáza a hrať sa bude iba play-off. Do prvého kola vstúpi 22 klubov pričom víťazi MLS, Ligy MX, Leagues Cupu, Stredoamerického poháru a Karibského poháru sa kvalifikujú priamo do osemfinále.

## Súťažný formát
Každé súťažné kolo pozostáva zo série dvoch zápasov doma a vonku. V prípade, že po oboch zápasoch je stav nerozhodný použije sa Pravidlo vonkajších gólov. Ak pravidlo vonkajších gólov neurčí víťaza odohrá tak rozhodne predĺženie alebo penaltový rozstrel.

## Víťazi
Severoamerickú Ligu majstrov vyhralo dokopy 29 tímov z toho 14 tímov vyhralo túto súťaž viac než raz. Mexické kluby dominujú v tejto súťaži, keď získali 39 titulov. Tímy z MLS doposiaľ vyhrali túto súťaž trikrát.

### Podľa klubov

**Legenda**

* a - Zdieľaný titul

### Podľa krajiny

**Legenda**
* a - Zdieľaný titul

## Referencie

## Externé odkazy
* Oficiálna stránka

## Zdroj

Kategória:Futbalové súťaže v Severnej Amerike
Čížsky potok

**Čížsky potok** je krátky vodný tok v Zemplíne, v západnej časti okresu Trebišov. Je to pravostranný prítok Chlmca, má dĺžku 3,3 km a je tokom VII. rádu.

Pramení vo Východoslovenskej pahorkatine, v podcelku Podslanská pahorkatina, v západnej časti lokality Číž v nadmorskej výške približne  Od prameňa tečie severovýchodným smerom, priberá krátky ľavostranný prítok a mení smer toku na východ. Následne priberá pravostranný prítok z lokality Číž a postupne sa stáča na sever. Takto vteká do intravilánu obce Nižný Žipov, preteká jej stredom a za obcou sa ostro stočí na severozápad. Napokon ešte priberá vedľajšie rameno Žipovského potoka a v nadmorskej výške asi  sa vlieva do Chlmca.

## Referencie

Kategória:Potoky na Slovensku
Kategória:Povodie Ondavy
Kategória:Vodné toky v okrese Trebišov
Kategória:Nižný Žipov
Kategória:Vodné toky vo Východoslovenskej pahorkatine
Al Ain FC

**Al Ain Football Club** je futbalový klub zo Spojených arabských emirátov, ktorý sídli v meste Al Ain. Tím pôsobí v najvyššej národnej klubovej súťaži UAE Pro League. Klub bol založený v roku 1968 a svoje domáce zápasy hráva na štadióne Hazza Bin Zayed.

## História klubu
Začiatkom 60. rokov sa skupina mladých mužov naučila pravidlá hry sledovaním britských vojakov pri futbale a vytvorila si vlastný tím. Prvé ihrisko bolo veľmi jednoduché a malé, malo tvar štvorcového piesočnatého pozemku na hlavnej ulici v blízkosti kruhového objazdu Clock v Al Ain. V auguste 1968 bol klub oficiálne založený, názov prevzal podľa mesta, v ktorom žili.

V sezóne 1975/76 sa prvýkrát objavili v UAE Pro League a v ďalšej sezóne získali svoj prvý titul. Postupne získavali tituly a poháre. Ich najúspešnejšie obdobie bolo od sezóny 1997/98 až do sezóny 2003/04 kedy vyhrali šesť titulov a v roku 2003 vyhrali aj ázijskú Ligu majstrov.

Al Ain sa postupom času stal najúspešnejším klubom v krajine. Vyhrali 14 titulov. Okrem toho vyhrali aj sedem prezidentských pohárov.

Vďaka víťazstvu v Lige majstrov v sezóne 2023/24 sa Al Ain kvalifikoval na Majstrovstvá klubov FIFA 2025.

## Úspechy klubu
*  **[[UAE Pro League]] (14x)**
** **Víťaz:** 1976–77, 1980–81, 1983–84, 1992–93, 1997–98, 1999–2000, 2001–02, 2002–03, 2003–04, 2011–12, 2012–13, 2014–15, 2017–18, 2021–22
*  **[[UAE Prsident's Cup]] (7x)**
** **Víťaz**: 1998–99, 2000–01, 2004–05, 2005–06, 2008–09, 2013–14, 2017–18
*  **[[UAE Super Cup]] (5x)**
** **Víťaz:** 1995, 2003, 2009, 2012, 2015
*  **[[UAE League Cup]] (2x)**
** **Víťaz:** 2008-09, 2021-22
* **[[Liga majstrov AFC]] (2x)**
** **Víťaz:** 2002-03, 2023-24

## Referencie

## Externé odkazy
* Oficiálna stránka

## Zdroj

Kategória:Futbalové kluby Spojených arabských emirátov
Kategória:Futbalové kluby založené v 1968
Mariánsky rok

náhľad|Ikona ''Salus Populi Romani''. Nápis na korune Panny Márie znie: ''Pius XII PM Deiparae Reginae Kal MCMLIV A Mar.'' (Pápež Pius XII. Kráľovnej Matke Božej, mariánsky rok 1954).

**Mariánsky rok** je označenie katolíckej cirkvi pre kalendárne roky, v ktorých sa osobitne uctieva a oslavuje matka Ježiša Krista – Panna Mária. Mariánske roky sa neriadia stanoveným vzorom, môže ich vyhlásiť biskup pre svoju diecézu alebo národná konferencia biskupov pre krajinu.

V cirkevných dejinách boli vyhlásené len dva medzinárodné mariánske roky – prvý vyhlásil pápež Pius XII. v roku 1954 a druhý pápež Ján Pavol II. v roku 1987.

## Referencie

## Iné projekty

Kategória:Mariológia
Mariánske sviatky

**Mariánske sviatky** sú pamätné dni zasvätené Panne Márii, matke Ježiša Krista. V priebehu storočí ich vzniklo toľko, že Druhý vatikánsky koncil zredukoval ich počet na dvanásť.

## Zoznam sviatkov
* 1. januára – Slávnosť Panny Márie Bohorodičky
* 11. februára – Spomienka na Pannu Máriu Lurdskú
* 31. mája – Sviatok Navštívenia Panny Márie
* 16. júla – Spomienka na Pannu Máriu Karmelskú (Škapuliarsku)
* 5. augusta – Sviatok Panny Márie Snežnej
* 15. augusta – Slávnosť Nanebovzatia Panny Márie
* 22. augusta – Preblahoslavená Panna Mária Kráľovná
* 8. septembra – Sviatok Narodenia Panny Márie
* 12. septembra – Spomienka na Meno Panny Márie
* 15. septembra – Slávnosť Sedembolestnej Panny Márie
* 7. októbra – Spomienka na Ružencovú Pannu Máriu
* 8. decembra – Slávnosť Nepoškvrneného počatia Panny Márie

## Referencie

## Iné projekty

Kategória:Mariológia
Kategória:Kresťanské sviatky
Kategória:Liturgický rok
Slávnosť Panny Márie Bohorodičky

**Slávnosť Panny Márie Bohorodičky** je prikázaný sviatok Latinskej cirkvi, slávi sa 1. januára.

Výraz „Bohorodička“ sa síce vo Svätom písme nenachádza, no na viacerých miestach sa píše o Panne Márii ako o tej, ktorá porodila Božieho Syna. Pomenovanie Bohorodička nachádzame v 3. storočí v spisoch u svätého Gregora Nazianského, svätého Gregora Nysského, svätého Cyrila Alexandrijského, svätého Ignáca Antiochijského a ďalších.

Ako dogma bolo toto tajomstvo vyhlásené na cirkevnom koncile v Efeze v roku 431 a neskôr aj na Druhom konštantínopolskom koncile v roku 553. Konciloví otcovia v Efeze prijali uznesenie, že Panna Mária je Bohorodičkou (grécky Theotókos) a že v Kristovi sú zjednotené dve prirodzenosti – božská i ľudská.

Podľa evanjelia svätého Lukáša osem dní po narodení *„obrezali chlapčeka a dali mu meno Ježiš“* (Lk 2, 21). Túto udalosť si pripomínala Rímskokatolícka cirkev vo dvoch sviatkoch: sviatok Obrezania Pána, ktorý sa už od 6. storočia tradične slávil 1. januára, a sviatok Mena Ježiš, ktorý sa slávil v nedeľu medzi 1. a 6. januárom, alebo – keď v tomto rozmedzí nedeľa nebola – 2. januára. Pri reforme cirkevného kalendára latinského obradu v roku 1969 sa tieto dva sviatky nahradili Slávnosťou Panny Márie Bohorodičky.

Gréckokatolícka cirkev nemá takýto sviatok v svojom cirkevnom kalendári, 1. januára slávi Obrezanie Pána a svätého Bazila Veľkého.

## Referencie

## Pozri aj
* Mariánske sviatky

## Iné projekty

Kategória:Kresťanské sviatky
Kategória:Mariológia
Kategória:Liturgický rok
Kategória:1. január
Spomienka na Pannu Máriu Lurdskú

náhľad|Socha Panny Márie Lurdskej v Lurdoch
**Spomienka na Pannu Máriu Lurdskú** pripadá v kalendári sviatkov katolíckej cirkvi na 11. februára. Spomienka bola zaradená do rímskeho kalendára v roku 1907.

Na tento deň pripadá výročie prvého zjavenia Panny Márie v Lurdoch sv. Bernadete Soubirousovej. V roku 1858, keď mala len 14 rokov, zjavila sa jej Panna Mária v jaskyni v lese pri zbieraní dreva. Bola odetá v bielom, v rukách držala ruženec. Potom sa jej zjavila ešte sedemnásť krát. Až pri šestnástom zjavení, ktoré bolo 25. marca 1858, sa jej odvážila spýtať, kto je. Panna Mária je odpovedala: „Som Nepoškvrnené Počatie.“ Posledné zjavenie bolo v noci 16. júla.

Dlhšie trvalo, kým sa tieto zjavenia preskúmali a potvrdili, že sú pravé. Štyri roky predtým pápež Pius IX. vyhlásil dogmu o Nepoškvrnenom Počatí Panny Márie. Keď to Mária o sebe v Lurdoch vyhlásila, bolo to potvrdenie, že to tak naozaj je. Ďalšie posolstvo, ktoré pochádza z týchto zjavení, je Božie milosrdenstvo. Zjavila sa nie s trestajúcim bičom, ale s výzvou na pokánie a s uistením, že Boh hriešnikom neželá smrť, chce im odpustiť.

Doteraz patria Lurdy k pútnickým miestam celosvetového významu. Množstvo ľudí sem prichádza, aby prosili za uzdravenie a mnohí sú vypočutí. Z tohto dôvodu sa 11. február slávi ako Svetový deň chorých.

## Referencie

## Pozri aj
* Mariánske sviatky

Kategória:Kresťanské sviatky
Kategória:Mariológia
Kategória:Panna Mária
Kategória:Liturgický rok
Kategória:11. február
Sviatok Navštívenia Panny Márie

**Sviatok Navštívenia Panny Márie** je sviatkom katolíckej cirkvi, ktorý pripomína návštevu Panny Márie u Alžbety. Vo všeobecnom cirkevnom kalendári je zaradený na 31. mája, ale na Slovensku sa so súhlasom Svätej stolice slávi 2. júla, ako sa slávil v západnom kresťanstve pred Druhým vatikánskym koncilom.

Sviatok má podklad v udalosti opísanej evanjelistom Lukášom. Mária potom, ako jej anjel zvestoval, že bude matkou Spasiteľa, išla navštíviť svoju príbuznú Alžbetu, ktorej sa mal o tri mesiace narodiť Ján Krstiteľ. Ako záväzný sviatok pre celú cirkev platil od roku 1389.

Sviatok Návštevy Panny Márie vznikol na kresťanskom Východe. Na Západ ho uviedla františkánska rehoľa v roku 1263. Postupne ho prevzali iné rehole, ako karmelitáni, mercedári, servíti. V roku 1389 ho pápež Urban VI. rozšíril na celú rímsku cirkev.

## Slovensko
Na Slovensku sa tento sviatok slávi 2. júla a viaže sa naň tradičná veľká púť do Baziliky Návštevy Panny Márie na Mariánskej hore pri Levoči. Počiatky mariánskeho kultu v Levoči siahajú až do 13. storočia. V roku 1247 tu bola postavená prvá kaplnka. Mariánsky sviatok Navštívenia Panny Márie sa spája s príchodom františkánov-minoritov do Levoče v roku 1311. Prvá veľká procesia a púť tu bola 2. júla 1671. Dva roky na to sa s pápežským povolením stal kostol Navštívenia Panny Márie miestom získania odpustkov.

## Referencie

## Pozri aj
* Mariánske sviatky
* Navštívenie Panny Márie

Kategória:Mariológia
Kategória:Kresťanské sviatky
Kategória:Panna Mária
Kategória:Liturgický rok
Kategória:2. júl
DD Productions

**DD Productions** je francúzska filmová produkčná spoločnosť, ktorú založil Gérard Depardieu.

## História
Spoločnosť založil v roku 1983 Gérard Depardieu a vedú ju členovia jeho rodiny. Jednou z jeho prvých koprodukcií bol film *Otec a otec* (1983), kde sa o financovanie podieľal najmä Pierre Richard prostredníctvom Fideline Films. Podnik produkoval veľké množstvo slávnych francúzskych filmov, z ktorých vo väčšie hrá Gérard Depardieau.

## Filmografia

## Referencie

## Externé odkazy
* Unifrance

## Zdroj

Kategória:Filmové produkčné podniky vo Francúzsku
Kategória:Podniky založené v 1983
Spomienka na Pannu Máriu Karmelskú

**Spomienka na Pannu Máriu Karmelskú** (tiež **Škapuliarsku**) je 16. júla v cirkevnom kalendári katolíckej cirkvi na pamiatku zjavenia Panny Márie karmelitánovi Šimonovi Stockovi.

## Pôvod
Rád bratov preblahoslavenej Panny Márie (karmelitáni) vznikol v 12. storočí, keď si kresťanskí pustovníci na hore Karmel vo Svätej zemi postavili kostol, ktorý zasvätili Panne Márii. Vonkajším znakom rádu bol habit – najskôr plášť, neskôr karmelitánsky škapuliar. V 13. storočí karmelitáni prežívali ťažké obdobie, keď museli utiecť pred Saracénmi do Európy. Intenzívne sa modlili za plné uznanie rádu a stabilitu v rímskej cirkvi. Traduje sa, že predstavenému rádu sv. Šimonovi Stockovi sa v noci na 16. júla 1251 v Cambridgei zjavila Panna Mária, ktorá držala v ruke škapuliar. „*Toto je privilégium pre teba a tvojich: každý, kto zomrie s týmto škapuliarom, bude zachránený*“, povedala mu Panna Mária.

Neskôr sa začalo veriť, že Panna Mária už v prvú sobotu po smrti veriaceho vyslobodí z očistca karmelitánov a spolubratov, ktorí zachovávali čistotu podľa svojho stavu, modlili sa a nosili karmelitánsky habit. Je to takzvané „sobotné privilégium“.

## Referencie

## Pozri aj
* Mariánske sviatky

Kategória:Kresťanské sviatky
Kategória:Panna Mária
Kategória:Liturgický rok
Kategória:Mariológia
Kategória:16. júl
Sviatok Panny Márie Snežnej

**Sviatok Panny Márie Snežnej** je dňom výročia posviacky rímskej Baziliky Santa Maria Maggiore (Bazilika Panny Márie Väčšej), ktorá je označovaná ako najväčší a najstarší chrám západnej cirkvi zasvätený Panne Márii. Slávi sa 5. augusta.

## Pôvod
Podľa starej tradície žil v Ríme v 4. storočí zbožný kresťanský pár vznešeného pôvodu. Bol bohatý, ale nemal deti. Roky sa manželia modlili, aby im Boh požehnal syna, ktorý by ich miloval a zdedil ich majetok. Nakoniec sa rozhodli, že za „dediča“ vyhlásia Pannu Máriu a majetok venujú šíreniu jej kultu. Na to sa im v horúcu noc 4. augusta zjavila Panna Mária so želaním, aby na vrchu Esquiline, jednom zo siedmich kopcov Ríma, postavili chrám. Znakom malo byť miesto, ktoré bude pokryté snehom. Medzitým sa Panna Mária zjavila aj pápežovi Libériovi (352 – 366) a odovzdala mu rovnaké posolstvo. Na ďalší deň 5. augusta letné slnko pálilo a celé mesto pozorovalo oblasť na kopci Esquiline pokrytú snehom. Pápež Libérius nariadil vyznačiť obvod zasneženej plochy skôr, ako sa roztopí. Manželia ponúkli pápežovi pomoc pri financovaní kostola. O niekoľko rokov neskôr pápež Sixtus III. (432 – 440) postavil na mieste kostola súčasnú baziliku. Spomienka na posvätenie baziliky sa začala sláviť v roku 1568. Dnes je známa ako Santa Maria Maggiore.

## Slovensko
Pre Slovákov je bazilika významná aj tým, že práve tu sa v roku 867 prvýkrát slávila liturgia v jazyku ich predkov – staroslovenčine. Bolo to pravdepodobne na Vianoce roku 867, keď pápež Hadrián II. v rímskej bazilike Sv. Márie (dnes Santa Maria Maggiore) pri jasličkách položil staroslovienske evanjelium na oltár, čím oficiálne schválil jeho preklad do staroslovienčiny, a Konštantín hneď odslúžil starosloviensku bohoslužbu. Svedčí o tom  aj reliéf znázorňujúci svätého Cyrila a svätého Metoda v krstiteľnici chrámu.

## Referencie

## Pozri aj
* Mariánske sviatky

Kategória:Kresťanské sviatky
Kategória:Panna Mária
Kategória:Mariológia
Kategória:Liturgický rok
Kategória:5. august
Sviatok Narodenia Panny Márie

**Sviatok Narodenia Panny Márie** slávi katolícka cirkev 8. septembra. Tento deň sa stal sviatkom preto, lebo naň pripadá deväť mesiacov od počatia Panny Márie, ktorý východná cirkev slávi 8. decembra a tiež preto, lebo v tento deň mal byť posvätený chrám zasvätený Panne Márii v Jeruzaleme.

Evanjelisti zaznamenali veľmi málo zo života Panny Márie. Nehovoria nič o jej narodení, ale z tradície cirkvi a najmä apokryfov sa vie o narodení a mladosti Panny Márie. Hlavným zdrojom informácií o jej živote je apokryf Jakubovo protoevanjelium, ktoré bola napísané okolo roku 140. Jej cieľom bolo osláviť Pannu Máriu, jej pôvod z Dávidovho rodu po otcovi, jej zasvätenie sa Bohu a jej panenstvo.

Cirkev spravidla oslavu je narodenie svätých pre nebo, iba v dvoch prípadoch oslavuje aj pozemské narodenie svätých - blahoslavenej Panny Márie a svätého Jána Krstiteľa.

## Referencie

## Pozri aj
* Mariánske sviatky

Kategória:Kresťanské sviatky
Kategória:Panna Mária
Kategória:Liturgický rok
Kategória:8. september
Kategória:Mariológia
Veľký Brunov

**Veľký Brunov** je vodný tok v Nízkych Tatrách na území okresu Brezno a Poprad. Je to ľavostranný prítok Čierneho Váhu s dĺžkou približne 4,5 km a je tokom IV. rádu. Preteká územím Národného parku Nízke Tatry.

## Priebeh toku
Potok pramení vo východnej časti Nízkych Tatier, v geomorfologickom podcelku Kráľovohoľské Tatry a ich časti Kráľova hoľa, na severozápadných svahoch Kráľovej hole (), v nadmorskej výške približne 

Od prameňa na hôľnatom svahu tečie severozápadným smerom, pričom zakrátko vteká do oblasti kosodreviny. V oblasti hornej hranice lesa sa postupne stáča na severovýchod a pokračuje údolím Brunová popod hrebeň Dzurovej (). Pod sedlom Záturňa mení smer toku na severný a západným úpätím Záturne () tečie k horárni Veľký Brunov, kde sa v nadmorskej výške cca  vlieva ľavostranne do Čierneho Váhu.

Potok pramení na území obce Šumiac v okrese Brezno v Banskobystrickom kraji, no onedlho prechádza na územie obce Liptovská Teplička v okrese Poprad v Prešovskom kraji, kde napokon aj ústí.

## Referencie

## Pozri aj
* Kráľova hoľa (geomorfologická časť) 
* Kráľovohoľské Tatry
* Národný park Nízke Tatry

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v Kráľovohoľských Tatrách
Kategória:Vodné toky v okrese Brezno
Kategória:Vodné toky v okrese Poprad
Spomienka na Meno Panny Márie

**Spomienka Mena Panny Márie** (alebo **Spomienka Najsvätejšieho mena Mária**) bola 12. septembra v západnej cirkvi zavedená ako sviatok pápežom Inocentom XI. v roku 1683. Išlo o prejav vďaky za jej ochranu Viedne pred Turkami. Po Druhom vatikánskom koncile sa sviatok slávi ako ľubovoľná spomienka. V roku 2002 pápež Ján Pavol II. obnovil sviatok v rámci všeobecného cirkevného kalendára.

Sviatok Mena Panny Márie sa slávil v niektorých diecézach v Ríme alebo v Španielsku už predtým. Na celú Cirkev sa rozšíril v 17. storočí, keď kresťanskú Európu ohrozovali osmanskí Turci a dva mesiace obliehali Viedeň. Rozhodujúca bitka pri Viedni sa odohrala 12. septembra 1683. Poľský kráľ Ján III. Sobieski prišiel na pomoc po tom, čo sa modlil v Čenstochovej pred obrazom Panny Márie. Ráno 12. septembra sa kresťanskí vojaci zúčastnili na svätej omši, kde Sobieski zveril vojsko pod ochranu Panny Márie. Kresťanské vojská Turkov porazili, ich celý tábor padol do zajatia a veliteľ Kara Mustafa ušiel. Sobieski potom vstúpil do viedenského Dómu svätého Štefana, aby sa poďakoval Panne Márii za víťazstvo. Od tohto dňa začala moc Osmanskej ríše v Európe slabnúť.

## Referencie

## Pozri aj
* Mariánske sviatky

Kategória:Kresťanské sviatky
Kategória:Panna Mária
Kategória:Liturgický rok
Kategória:Mariológia
Kategória:12. september
Spomienka na Korunovanie Panny Márie

**Spomienka na Korunovanie Panny Márie** bola ustanovená ako sviatok katolíckej cirkvi v roku 1954. Pápež Pius XII. vtedy pri príležitosti 100. výročia vyhlásenia dogmy o Nepoškvrnenom Počatí Panny Márie korunoval rímsky obraz v Bazilike Santa Maria Maggiore s názvom „Salus Populi Romani“ (v preklade *Spása rímskeho ľudu*). Pôvodne sa sviatok slávil 31. mája, v dôsledku reformy po Druhom vatikánskom koncile bol presunutý na 22. augusta a dnes je slávený ako Preblahoslavená Panna Mária Kráľovná.

## Pozri aj
* Mariánske sviatky

## Referencie

## Iné projekty

Kategória:Kresťanské sviatky
Kategória:Panna Mária
Kategória:Liturgický rok
Kategória:Mariológia
Kategória:31. máj
Jazyčník sivý

**Jazyčník sivý** () je druh trvácej byliny rodu jazyčník, z čeľade astrovité (*Asteraceae*). Jeho prirodzený areál zahŕňa východné a južné Karpaty.

## Opis
Jazyčník sivý je trváca, sivozelená, v hornej časti niekedy červenkastá bylina s hrubým podzemkom. Byľ  je priama, oblá, jemne pozdĺžne ryhovaná, holá, vysoká 50 až 150 (200) cm.

Prízemné listy sú podlhovasto vajcovité až elipsovité, dlhé do 25 cm a široké do 15 cm. Čepeľ je celistvookrajová alebo plytko drobno zubatá, holá, na báze zúžená do krídlatej listovej stopky, rovnako dlhej ako čepeľ. Byľové listy sú menšie, málopočetné, čepeľ je objímavá, najvyššie listy sú sediace.

Zložené súkvetie tvorí krátky vrcholový strapec alebo metlinu. Úbory sú krátko stopkaté, s priemerom 25 až 30 mm. Stopka úboru je dlhá 10 až 50 mm, je pozdĺžne ryhovaná a vyrastá z pazúch trojuholníkovitých až čiarkovitých listeňov. Oba druhy kvetov v úbore sú žlté. Jazykovitých kvetov býva 6 až 12, lúče sú podlhovasto elipsovité, dlhé do 13 mm, na vrchole s niekoľkými zubmi. Rúrkovité kvety sú početné, dlhé do 5 mm. Valcovitý zákrov tvorí 10 až 12 čiarkovito kopijovitých zákrovných listeňov.

Plodmi sú žltohnedé valcovité nažky, dlhé do 9 mm, na vrchole s jednoduchým špinavobielym chocholcom.

## Taxonomická poznámka
Pri objavení tohto druhu na Slovensku, na vrchu Malý Radzim, určil Hajdúk (1957) rastliny ako *Ligularia glauca* (L.) O. Hoffm. Populácie zo západnej časti areálu tohto taxónu (vrátane Slovenska) však neskôr Pojarkova (1961) odčlenila ako samostatný druh *Ligularia carpathica*. Areál rozšírenia druhu *Ligularia glauca* (L.) O.Hoffm. je vymedzený len na západnú a strednú Sibír a Mongolsko.

## Rozšírenie
Prirodzený areál jazyčníka sivého zahŕňa len východné a južné Karpaty, kde je na západnej hranici rozpadnutý na niekoľko izolovaných výskytov s veľmi malým počtom lokalít na západnej Ukrajine, v Rumunsku, Bulharsku a na Slovensku. U nás má jedinú známu lokalitu v Slovenskom rudohorí, nad obcou Vyšná Slaná. Výskyt je tu viazaný na južné skalnaté svahy vrchu Malý Radzim. 

## Ekológia
Jazyčník sivý obsadzuje priehlbiny trávnatých skalných terás na výslnných vápencových skalách. Najvyššie položený výskyt u nás bol zaznamenaný na vrchu Malý Radzim, vo výške 950 m n.m. Kvitne od (mája) júna do júla (augusta). Rozmnožuje sa generatívne, i vegetatívne (odnožami). U nás sa tento druh považuje za kriticky ohrozený a je chránený zákonom.

## Referencie

## Iné projekty

Kategória:Flóra na Slovensku
Kategória:Kriticky ohrozené druhy
sivý
Kategória:Rastliny so žltými kvetmi
Encyclopedia of the Bible and Its Reception

***Encyclopedia of the Bible and Its Reception*** (skr. **EBR**) je odborná encyklopédia zameraná na problematiku Biblie a jej recepcie, najmä v kresťanstve a judaizme, ale aj v islame a iných náboženských tradíciách a hnutiach či v literatúre, výtvarnom umení, hudbe, filme a tanci. Encyklopédia vychádza od roku 2009 vo vydavateľstve De Gruyter v tlačenej a elektronickej podobe, v anglickom jazyku. Elektronická verzia je pravidelne aktualizovaná k súčasnému stavu poznania. Podľa plánov má tlačená verzia pozostávať celkovo z 32 zväzkov (2024).

Na tvorbe encyklopédie sa spolupodieľalo viac ako 36 editorov a viac ako 4 500 autorov z viac ako 70 krajín. Na čele redakčnej rady sú Constance M. Furey, Peter Gemeinhardt, Joel LeMon, Thomas Römer, Jens Schröter, Barry Dov Walfish a Eric J. Ziolkowski.

Jednotlivé heslá pozostávajú z kapitol a na konci obsahujú bibliografické odkazy na ďalšiu literatúru.

V roku 2010 získalo tlačené vydanie encyklopédie ocenenie *Outstanding Academic Title award* (slov. približne: „Vynikajúci akademický titul“) od CHOICE (vydavateľská jednotka Asociácie vysokoškolských a výskumných knižníc). Elektronická verzia bola ocenená ako *Outstanding Academic Title award* v roku 2020. Touto cenou bola ocenená vďaka excelentnosti svojho výskumu, prezentácii a pre jej veľký význam pre oblasť výskumu.

## Referencie

Kategória:Religionistické encyklopédie
Kategória:Encyklopédie vydané v USA
Kategória:Encyklopédie v anglickom jazyku
Kategória:Nemecké encyklopédie
EBR

**EBR** môže byť skratka pre:

* Encyclopedia of the Bible and Its Reception
* Experimental Breeder Reactor
* Eastern Bengal Railway
* Panhard EBR
* Mk 14 EBR
Nitrianska župa (Česko-Slovensko, 1918 – 1922)

**Nitrianska župa** bola župa v Česko-Slovensku, vytvorená z uhorskej Nitrianskej župy. Existovala v rokoch 1918 – 1922, mala rozlohu 5&nbsp;527 km² a jej správnym centrom bola Nitra.

## Historický vývoj
Po vyhlásení Martinskej deklarácie dňa 30. októbra 1918 sa Slovensko vyčlenilo z Uhorska a následne pričlenilo k novo vzniknutému Česko-Slovensku. Slovensko zostalo dočasne rozdelené na administratívne celky vytvorené ešte Uhorskom. Jedným z týchto celkov bola Nitrianska župa, ktorá vznikla z pôvodnej uhorskej Nitrianskej župy. V čele župy stál vládou menovaný župan, ktorý disponoval všetkými právomocami, zatiaľ čo samosprávna funkcia župy bola potlačená.

Sídlo župy sa nachádzalo v Nitre a župa existovala do 31. decembra 1922. K 1. januáru 1923 bolo na Slovensku vytvorené nové župné zriadenie, ktoré bolo pôvodne plánované pre celé Česko-Slovensko, no realizované bolo iba na Slovensku.

## Geografia
Nitrianska župa sa nachádzala na západnom Slovensku, na časti Záhoria a v okolí riek Váh a Nitra. Na severe hraničila s Trenčianskou župou, na severovýchode s Turčianskou župou, na východe s Tekovskou župou, na juhu s Komárňanskou župou, na juhozápade s Bratislavskou župou a na severozápade s Moravou.

## Administratívne členenie
V roku 1919 sa Nitrianska župa členila na dvanásť slúžnovských okresov (Hlohovec, Myjava, Nitra, Nové Mesto nad Váhom, Nové Zámky, Piešťany, Prievidza, Senica, Skalica, Šaľa nad Váhom, Topoľčany a Žabokreky) a tri mestá so zriadeným magistrátom (Nitra, Skalica a Nové Zámky), ktoré boli na úrovni okresov.

## Referencie

 
## Pozri aj
* Nitrianska župa (Uhorsko)
* Nitrianska župa (Česko-Slovensko, 1923 – 1928)
* Nitriansky kraj (1948 – 1960)
* Nitriansky kraj (súčasný)

## Zdroj
* 

Kategória:Župy v Česko-Slovensku
Turistická značkovaná trasa číslo 5115

**Turistická značkovaná trasa číslo 5115** je zelená trasa v pohorí Biele Karpaty. Začína v českej osade Mlýnky a končí v Sobotišti. Dĺžka trasy je 21 km. Turistická trasa je v správe Klubu slovenských turistov. 

## Priebeh trasy

## Referencie

## Pozri aj
* Zoznam turistických značkovaných trás v Bielych Karpatoch

## Iné projekty

## Externé odkazy
* Trasa na turistickej mape

5115
5115
Slávnosť Sedembolestnej Panny Márie

**Slávnosť Sedembolestnej Panny Márie** (známa tiež ako *Bolestná Panna Mária*, lat. *Virgo Maria Dolorosa*) je neprikázaný sviatok katolíckej cirkvi, ktorý pripadá na 15. septembra. V Rímskokatolíckej cirkvi je Sedembolestná Panna Mária patrónkou Slovenska.

## Pôvod
Prvá zmienka o sviatku Sedembolestnej Panny Márie pochádza z roku 1412. Pre celú cirkev bol ustanovený pápežom Benediktom XIII. v roku 1727, slávenie sviatku na 15. septembra určil pápež Pius X. v roku 1913.

Sedem bolestí Matky Božej treba chápať symbolicky, pretože číslo sedem podľa biblie znamená plnosť. Prvou bolesťou, ktorú Panna Mária prežila, je proroctvo Simeona o meči, ktorý jej prebodne srdce, druhou je útek s Jozefom a malým Ježišom do Egypta, tretiu bolesť spôsobuje strata 12-ročného Ježiša v jeruzalemskom chráme, štvrtú stretnutie Márie s Ježišom počas krížovej cesty, piate utrpenie tvorí ukrižovanie a smrť Ježiša, šieste snímanie jeho tela z kríža a siedmou bolesťou je uloženie Ježiša do hrobu.

## Slovensko
Najstarší kostol zasvätený Sedembolestnej Panne Márii na Slovensku je v Trstíne – Hájičku z roku 1245. Najviac je však zviazaná so Šaštínom, kde sa nachádza socha Sedembolestnej Panny Márie z roku 1564. Dala ju vyhotoviť grófka Angelika Coborová-Bakičová, veľká ctiteľka Bolestnej Panny Márie. Uložila ju do kaplnky, ktorá stojí vedľa baziliky. Spolu s obyvateľmi Šaštína a okolia prichádzali prosiť, aby ochránila tento kraj pred Turkami.

V roku 1744 bol v Šaštíne dokončený chrám Sedembolestnej Panny Márie, ktorý sa stal národnou svätyňou a jedným z najvýznamnejších mariánskych pútnických miest na Slovensku. Na žiadosť slovenských biskupov pápež Pius XI. dekrétom z 22. apríla 1927 dovolil používať vzývanie po litániách „*Oroduj za nás Matka Sedembolestná*“.

V novembri 1964 pápež Pavol VI. potvrdil starobylosť kultu Panny Márie Sedembolestnej ako hlavnej patrónky Slovenska a vyhlásil šaštínsky chrám Sedembolestnej za baziliku minor. V roku 1966 ustanovil a vyhlásil Sedembolestnú Pannu Máriu za hlavnú patrónku Slovenska. Sochu Sedembolestnej Panny Márie 1. júla 1995 korunoval pápež Ján Pavol II.

## Referencie

## Pozri aj
* Sedembolestná Panna Mária
* Mariánske sviatky

Kategória:Kresťanské sviatky
Kategória:Panna Mária
Kategória:Liturgický rok
Kategória:15. september
Kategória:Mariológia
Liga majstrov CAF

**Liga majstrov CAF** predtým tiež známy aj ako **Africký pohár majstrov klubov** je každoročná klubová futbalová súťaž organizovaná Konfederáciou afrického futbalu. Ide o najprestížnejšiu klubovú súťaž v africkom futbale. Víťaz sa kvalifikuje na Majstrovstvá klubov FIFA a Interkontinentálny pohár FIFA. Okrem toho sa kvalifikujú aj na Superpohár CAF kde sa víťaz stretne s víťazom Konfederačného poháru CAF.

Súčasným víťazom je egyptský klub Al Ahly.

## História
Súťaž bola založená v roku 1964 ako **Africký pohár majstrov klubov**. Prvým tímom, ktorý vyhral túto súťaž bol kamerunský klub Oryx Douala.

V roku 1997 sa zmenil formát a súťaž sa premenovala na **Liga majstrov CAF**. Začala sa hrať skupinová fáza ako v európskej Lige majstrov a CAF prvýkrát predstavili prize money pre účastníkov. Víťaz mal dostať 1 milión USD. V novom formáte sa osem tímov rozdelilo do dvoch skupín a víťazi sa predstavili vo finále. Od roku 2001 bolo pridané semifinále.

V roku 2017 sa zvýšil počet účastníkov z osem na šestnásť tímov.

## Súčasný formát
V kvalifikácii sa zúčastní dokopy 68 tímov. Všetci víťazi afrických futbalových súťaží a dvanásť vicemajstrov z 12 krajín s najvyšším hodnotením v rankingu. Kvalifikácia pozostáva z predkola a prvého kola. Po kvalifikácii zostane 16 tímov, ktoré rozdelia do štyroch skupín. Z každej skupiny postúpia prvé dva tímy do štvrťfinále.

## Víťazi
Dokopy 25 klubov vyhralo Ligu majstrov CAF z toho 12 tímov sa tešilo viac než raz. Najúspešnejším klubom je Al Ahly, ktoré získalo 12 titulov.

### Podľa klubu

### Podľa štátu

## Prize money v súťaži
Od roku 2023 získa víťaz Ligy majstrov dokopy 4 milióny dolárov.

* Víťaz - 4 milióny dolárov
* Vicemajster - 2 milióny dolárov
* Semifinalisti - 1,2 milióna dolárov
* Štvrťfinále - 900 tisíc dolárov
* Skupinová fáza - 700 tisíc dolárov
* Kvalifikácia - 50 tisíc dolárov

## Referencie

## Externé odkazy
* Oficiálna stránka

## Zdroj

Kategória:Futbalové súťaže v Afrike
Liga majstrov OFC

**Liga majstrov OFC** je každoročná futbalová klubová súťaž, ktorú organizuje OFC. Ide o najprestížnejšiu klubovú súťaž v Oceánii.  Víťaz sa kvalifikuje na Majstrovstvá klubov FIFA a Interkontinentálny pohár FIFA. 

Súčasným víťazom je Auckland City.

## História
Súťaž vznikla v roku 1987 ako Majstrovstvá klubov Oceánie. Klubový šampionát Oceánie sa hral na jednom alebo dvoch miestach v jednej hostiteľskej krajine. Boli tam dve alebo tri skupiny s jedným systémom každý s každým, semifinále a finále. Turnaj zvyčajne trval približne 10 dní. Prvým víťazom bolo Adelaide City. Súťaž sa však nekonala každý rok. Druhý ročník sa odohral až v roku 1999. 

Po odchode Austrálie do AFC sa v roku 2007 sa súťaž premenovala na Ligu majstrov OFC a kompletne sa zmenil formát súťaže. V prvých dvoch sezónach sa súťažilo v dvoch skupinách po troch tímoch a od tretieho ročníka sa hralo v dvoch skupinách po štyroch tímoch. Víťazi skupín postupujú do finále, ktoré sa hrá vo formáte double play-off, pričom víťaz získa titul. Na rozdiel od predchádzajúceho formátu OFC Liga majstrov trvá viac ako pol roka, začína v októbri a končí v apríli nasledujúceho roka.

## Víťazi
Ligu majstrov OFC zo začiatku ovládali tímy z Austrálie. Po odchode Austrálie do AFC prevzali taktovku tímy z Nového Zélandu a to najmä Auckland City, ktoré získalo 12 titulov od roku 2006. Titul Ligy majstrov získali aj dva kluby mimo Nového Zélandu. V sezóne 2009/10 sa z titulu tešili Hekari United z Papuy-Novej Guiney a v roku 2019 sa z titulu tešil Hienghène Sport z Novej Kaledónie.

### Podľa klubu

### Podľa štátu

## Externé odkazy
* Oceania Football Confederation

## Zdroj

Kategória:Futbalové súťaže v Oceánii
Spomienka na Ružencovú Pannu Máriu

**Spomienka na Ružencovú Pannu Máriu** je sviatok v katolíckom kalendári, ktorý pripadá na 7. októbra, a viaže sa k víťazstvu kresťanského loďstva nad Turkami v bitke pri Lepante v roku 1571.

V 16. storočí ohrozovala Európu rozpínavosť Osmanskej ríše, a to najmä v Stredomorí. Rozhodujúca bitka sa odohrala 7. októbra 1571 na mori pri Lepante, keď vojská Svätej ligy pod vedením Jána Rakúskeho (Juan d’Austria) odvrátili útok Turkov. Pápež sv. Pius V. vyzýval celý katolícky svet na modlitby ruženca a sám sa spolu s kardinálmi a veriacimi zhromaždili v Bazilike Santa Maria Maggiore v Ríme, kde sa modlili ruženec za víťazstvo.

Víťazstvo kresťanov nad Turkami bolo vnímané ako zázrak a pripisovalo sa príhovoru Panny Márie a sile modlitby ruženca. Bolo to zásadné víťazstvo a bitka znamenala zlom v histórii. Osmanská armáda, ktorá získala územia na východe kontinentu, bola zastavená, čo Európu uchránilo pred ďalšími útokmi.

Po víťazstve nad Turkami pápež nariadil sláviť 7. október ako spomienku na Pannu Máriu Ružencovú. Odvtedy modlitbu ruženca rímski pápeži neustále odporúčajú ako „verejnú a všeobecnú modlitbu za bežné i mimoriadne potreby svätej Cirkvi, národov a celého sveta“.

## Referencie

## Pozri aj
* Bitka pri Lepante
* Mariánske sviatky

Kategória:Kresťanské sviatky
Kategória:Mariológia
Kategória:Liturgický rok
Kategória:7. október